  Анжелика Тихонова корреспондент Саратовын «Туристический сувенир» огъяросси конкурслы йылпумъянъёс лэсьтӥзы. Удмуртия, Россиысь улосвылъёсысь пыриськисьёсты трослы азьпалтыса, нырысетӥ луиз. Со сярысь элькун тӧролэн но кивалтэтлэн пресс-службазы ивортэ. Ми кема мынӥм та вормон доры. Трос утчанъёсмы но янгышъёсмы вал, но кык ар ӵоже элькунамы адямиосты ӧтьыны, улосвылмес туристъёслы тунсыко карыны, тодэ ваёнъёсазы кема аръёслы кыльыны малпанэн огазеяськись бадӟым но эшлыко команда кылдытыны быгатӥм. Удмуртия уж вылын возьматӥз, тужгес усто синпель кузьымъёсты ми дорын лэсьто шуыса Юлия Железняк, Удмуртиысь экономикая министерствоысь туризмъя управленилэн кивалтӥсезтӥсь   Рейтингез кылдытыку улосвыллэсь вожвылъяськонэ сётэм ӵектосъёслэсь лыдзэс но финалын ужъемышъёссэс лыдэ басьтӥзы. Йылпумъянъёс таӵеесь: 1-тӥ инты – Удмуртия – 635 балл; 2-тӥ инты – Башкирия – 330 балл; 3-тӥ инты – Бурятия – 287 балл; 4-тӥ инты – Иркутск улосвыл – 229 балл; 5-тӥ инты – Свердловск улосвыл – 221 балл; 6-тӥ инты – Татарстан – 182 балл; 7-тӥ инты – Алтай – 136 балл; 8-тӥ инты – Саратов улосвыл – 133 балл; 9-тӥ инты – Орёл улосвыл – 123 балл; 10-тӥ инты – Челябинск улосвыл – 97 балл. Пусъём, вожвылъяськонэ пыриськон понна 66 улосвылъёсысь 2 сюрс 349 вазиськонъёс вуизы. Округъя люкетъёс Екатеринбургын, Ульяновскын, Тверьын но Улан-Удэын ортчизы. Саратовын ортчем финалэ 52 улосвылъёсысь 514 синпельёслэсь авторъёссэс ӧтизы. Соос пӧлысь 45 улосвылъёсысь 401 синпельёслэн авторъёссы ужъёсынызы адӟытонын тодматыны быгатӥзы. ВАТСАН «Туристический сувенир» огъяросси конкурс 2015-тӥ арысен Геннадий Шаталовлэн кичӧлтэмезъя ортчытӥське. Ивортон ужъёсын Туризмъя федерал агентство (Ростуризм) юрттэ. Стратегияя партнёрез «Интурмаркет» калыккуспо адӟытон луэ Тегъёс: Лулчеберет Ижкар Удмуртия вожвылъяськон Удмуртиысьтуризм 100ар  